b'\n_START_ARTICLE_\nKomakino\n_START_SECTION_\nZgodovina\n_START_PARAGRAPH_\nNekaj let pred nastankom skupine sta se v Riu de Janeiru spoznala Bojan A\xc5\xbeman in Ma\xc4\x8dek in ugotovila, da imata podoben glasbeni okus in da bi lahko skupaj za\xc4\x8dela ustvarjati glasbo. Za\xc4\x8dela sta eksperimentirati v nekem podstre\xc5\xa1nem studiu in pri tem namesto pravih bobnov uporabljala ritem ma\xc5\xa1ino, ker nista mogla najti bobnarja. Njuna glasba je bila zato do neke mere elektronska, napisala pa sta ve\xc4\x8dino pesmi, ki sta jih pozneje igrala v zasedbi Komakino. Leta 1986 sta spoznala Dragana Toma\xc5\xa1evi\xc4\x8da, ki je bil takrat kitarist v neki skupini z \xc5\xbdiko Milo\xc5\xa1evi\xc4\x87em. Z Milo\xc5\xa1evi\xc4\x87em so napisali besedilo pesmi\xc2\xa0\xc2\xbbSic Transit\xc2\xab, Toma\xc5\xa1evi\xc4\x8d pa je uradno postal kitarist skupine Komakino, ki je ime vzela po singlu skupine Joy Division. Toma\xc5\xa1evi\xc4\x8d je k sodelovanju povabil \xc5\xa1e Ano Korenini._NEWLINE_Pred svojim debitantskim nastopom v \xc5\xbeivo so skupaj v Studiu Tivoli posneli tri pesmi \xe2\x80\x93\xc2\xa0\xc2\xbbNo\xc4\x8d\xc2\xab,\xc2\xa0\xc2\xbbSic Transit\xc2\xab\xc2\xa0in\xc2\xa0\xc2\xbbDivja re\xc4\x8d\xc2\xab\xc2\xa0\xe2\x80\x93 in od RGL in delno tudi Radia \xc5\xa0tudent prejeli dober odziv. Snemanje je potekalo pono\xc4\x8di in ni bilo poobla\xc5\xa1\xc4\x8deno, pri snemanju pa sta pomagala Iztok Turk in Janez Kri\xc5\xbeaj. Druge tri posnetke je skupina posnela z Dadijem Ka\xc5\xa1narjem (takrat bobnarjem skupine Miladojka Youneed), ki pa je sredi snemanja od\xc5\xa1el in preostanek dela prepustil \xc4\x8dlanom skupine._NEWLINE_Znotraj skupine pa je prihajalo do konfliktov, ki so se med raznimi nastopi pred Novim rockom stopnjevali. Pred koncertom na Novem rocku 1988 je skupino zapustil vokalist Bojan A\xc5\xbeman. Namesto njega je nastopil Grega Vesel, klaviature pa je igral Mitja Doma. Po koncertu je skupina dokon\xc4\x8dno razpadla.'